# Borotba

Borotba (en ucraïnès: Об'єднання «Боротьба»; en rus: Объединение «Боротьба») és una organització política d'esquerres d'Ucraïna, amb presència a les ciutats d'Odessa, Khàrkiv, Kíev i Dniprò. Es defineix com una organització marxista revolucionària que dona suport als principis de l'anticapitalisme, l'internacionalisme, l'antifeixisme i la igualtat de gènere.

## Història

Borotba ha estat descrit com a part de l'heterogènia Nova Esquerra. El seu líder és el rus Víctor Shapinov, anteriorment actiu al Partit dels Treballadors Comunista Rus abans de traslladar-se a Ucraïna el 2005. L'organització va ser fundada el maig de 2011 per un grup marxista-leninista format el 2007, el Partit Comunista d'Ucraïna (KPU) i la seva sectorial juvenil, el Sindicat de Treballadors d'Ucraïna, l'Associació Juvenil Che Guevara, el moviment social Joves contra el capitalisme i alguns activistes d'esquerres a títol individual que també s'hi van unir. El congrés fundacional va comptar amb la presència de delegats de tota Ucraïna. També hi van assistir observadors internacionals de Suècia i Rússia.
Borotba ha col·laborat i ha rebut el suport de L'Esquerra alemanya, del Partit de l'Esquerra suec i del partit d'oposició rus Front d'Esquerra.

## Política

Quan el 2013 van començar les protestes de l'Euromaidan, Borotba s'hi va mostrar crítica des de l'inici, i quan alguns militants de Borotba van fer campanya a la Confederació de Sindicats Independents d'Ucraïna per a lluitar contra l'augment del cost del transport públic a Kíev van ser atacats per grupuscles d'extrema dreta.
L'anàlisi de Borotba de les autoritats que van substituir l'expresident Víktor Ianukòvitx i el segon govern de Mikola Azàrov després de l'Euromaidan és que els nacionalistes ucraïnesos d'extrema dreta van rebre massa poder i control sobre ministeris i àmbits importants com ara defensa, anticorrupció, seguretat nacional, educació, agricultura i medi ambient, així com l'oficina del fiscal general d'Ucraïna. Borotba ha condemnat el que considera un cop d'estat «amb suport occidental» i «feixista» de febrer de 2014 i ha reclamat una revolució socialista a Ucraïna contra el govern d'«ultranacionalistes i neonazis».
La militància de Borotba va tenir un paper actiu en els esdeveniments polítics de Khàrkiv el març de 2014. El 15 de març, Borotba i el moviment popular van convocar una assemblea pública a Khàrkiv. Borotba es va unir als manifestants anti-Maidan per assaltar l'edifici de l'administració regional, que en aquell moment estava ocupat per activistes pro-Maidan, i foren acusats per altres organitzacions d'esquerra ucraïneses de participar en la pallissa d'activistes pro-Maidan, incloent anarquistes i el poeta Serhí Jadan. Borotba va justificar la seva acció considerant els ocupants membres del Pravi Sèktor. El 15 d'abril i el 8 de maig de 2014, la policia va assaltar l'oficina de Borotba a Khàrkiv.
A Khàrkiv, Borotba va imprimir 100.000 díptics i 10.000 cartells encoratjant al boicot a les eleccions presidencials ucraïneses de 2014 en considerar-les poc representatives, de dretes radicals i il·legítimes.
El Primer de Maig, Borotba va organitzar una concentració al carrer Kovalska de la ciutat d'Odessa. El mateix mes, Borotba es va unir al Partit Socialista Progressista d'Ucraïna i al Partit Comunista d'Ucraïna en una manifestació contra les eleccions presidencials. El 12 de setembre, un militant de Borotba va ser arrestat a Odessa pel Servei de Seguretat Interna sota l'acusació de terrorisme.

## Crítiques

El 3 de març de 2014, diverses organitzacions d'esquerres i anarquistes ucraïneses com el Sindicat de Treballadors Autònoms i el sindicat d'estudiants Acció Directa van criticar Borotba per la suposada cooperació amb grups conservadors prorussos i difondre «mentides i manipulacions dels fets». Borotba va rebutjar les acusacions com a «hipòcrites» i «irrellevants». Borotba afirmaà que ha criticat periòdicament el govern rus i s'ha organitzat en solidaritat amb les organitzacions russes d'esquerra que han patit la repressió de les autoritats russes.
Després de la difusió d'aquestes denúncies, l'oficina de coordinació regional del partit federal alemany L'Esquerra es va distanciar de Borotba i del seu membre fundador Sergei Kirichuk, que actualment viu exiliat a Alemanya. L'Esquerra va cancel·lar diversos esdeveniments amb Kirichuk, com dues taules rodones a Hamburg el 2 de juliol de 2014 i a Kiel el 3 de juliol de 2014. També es va cancel·lar una presentació del llibre que Kirichuk havia ajudat a coordinar a causa dels vincles de l'autor amb grups neonazis russos com la Unitat Nacional Russa i el Dvizheniye protiv nelegalnoy immigratsii.
Kirichuk va respondre a les acusacions, especialment pel que fa al seu suport als separatistes del sud i est d'Ucraïna, en una entrevista amb Andrej Hunko.

## Referències

* ↑ «Ideology». Arxivat de l'original el 4 March 2015. [Consulta: 29 December 2014].
* ↑ Draft Resolution on the Ukrainian Borotbist Party 6 February 1920
* ↑ Volodymyr Ishchenko (NaUKMA, Department of Sociology). Ukrainian New Left and Grassroots Social Protests: A Thorny Way to Hegemony, presented at the "Making the World Working Class" Tenth Annual Historical Materialism (journal) conference, London, 7–10 November 2013.
* 1 2 Greg Butterfield "The left in Ukraine and the origins of Borotba Workers World 22 October 2014
* ↑ International Council of Friendship and Solidarity with Soviet People ""Organization of Marxists" Is Born in Ukraine" North Star Compass July/August 2007, Vol. 15, No. 11-1
* 1 2 History of the organization Arxivat December 14, 2014, a Wayback Machine., Official site of the "Borotba" Association, accessed on 15 May 2014.
* ↑ «DIE LINKE in Bremen: Authentische Informationen und Einschätzungen aus der Ukraine», 18-12-2014. Arxivat de l'original el 2014-12-18. [Consulta: 14 març 2022].
* ↑ "Our partner in Russia is the Left Front, many of their activists are in prisons now and we are showing our solidarity with them" http://www.andrej-hunko.de/7-beitrag/2120-they-hate-us-because-we-are-communists
* ↑ «AFTONBLADET AVSLÖJAR: V gav bistånd till pro-ryssar» (en suec). [Consulta: 14 març 2022].
* ↑ http://www.liva.com.ua/not-my-war.html Not My War, by Svetlana Tsiberganova
* ↑ Roger Annis. "Popular Rebellion Deepens in Eastern and Southern Ukraine as NATO and the Kiev Government Step Up Attacks", truth-out.org (13 May 2014). Retrieved 24-08-2014.
* ↑ Bill Van Auken, "The International Socialist Organization and the Ukraine crisis", World Socialist Web Site (16 April 2014). Retrieved 24-08-2014.
* ↑ The government of ultraliberals and Nazis Arxivat December 14, 2014, a Wayback Machine., Official site of the Borotba Association, accessed on 15 May 2014.
* ↑ «КОММЮНИКЕ №6 Объединения «Боротьба» и центра антифашистского сопротивления», 14-12-2014. Arxivat de l'original el 2014-12-14. [Consulta: 14 març 2022].
* ↑ ast_owner. «Statement of left and anarchist organizations about “Borotba” organization (English, German, Polish, French, Serbo-Croatian, Lithuanian)» (en ucraïnès), 03-03-2014. [Consulta: 14 març 2022].
* ↑ Facenews: "Police abandoned administration building, it is guarded only by Right Sector" http://www.facenews.ua/news/2014/190937/
* ↑ Borotba during the protests in the Southeast Arxivat December 14, 2014, a Wayback Machine. Borotba.org: Kommunique Nr.6, accessed 4 July 2014 (Russian)
* ↑ Ukraine: 'Socialist prospects in south-eastern Ukraine', Links International Journal of Socialist Renewal, May 25, 2014.
* ↑ May Day rally of 'Borotba' union in Odessa Arxivat 2017-02-11 a Wayback Machine., GuardianWitness.
* ↑ https://tass.com/world/732062?utm_source=en.wikipedia.org&utm_medium=referral&utm_campaign=en.wikipedia.org&utm_referrer=en.wikipedia.org
* ↑ Left wing activists arrested and tortured in Odessa http://ukraineantifascistsolidarity.wordpress.com/2014/09/15/left-wing-activists-arrested-and-tortured-in-odessa/
* ↑ «БОРОТЬБА солидарна с протестами в России (+ВИДЕО)». Arxivat de l'original el 14 December 2014. [Consulta: 29 December 2014].
* ↑ «Ucrania: Terror blanco fuerza organización comunista Borotba a la clandestinidad - entrevista con Sergei Kirichuk» (en castellà), 22-05-2014. [Consulta: 14 març 2022].
* 1 2 Vom Maidan in den Bürgerkrieg? Arxivat 2014-07-22 a Wayback Machine. From Maidan to civil war? (German) DIE LINKE Landesverband Hamburg, accessed 4 July 2014
* ↑ Bündnis Friede, Freiheit, Brot Arxivat 2014-07-14 a Wayback Machine. Kieler Friedensarbeit, accessed 4 July 2014
* ↑ «От мелких мошенников до убийц. Очерк о политической эволюции сталинистов на примере организации Боротьба» (en rus), 19-06-2014. [Consulta: 14 març 2022].
* ↑ "They hate us because we are communists", Interview with Sergei Kirichuk by Andrej Hunko (09.07.2014). Retrieved 24-08-2014.